Jim Campbell
jwcampbell@gmail.com
Michael Hill
mdhillca@gmail.com
Un enderezo IP é como un número de teléfono para o seu computador.
Fran Diéguez
frandieguez@gnome.org 2011-2024

# Cal é o meu enderezo IP?

«Enderezo IP» significa Enderezo de Protocolo Internet, e cada dispositivo que se conecta a unha rede (así como a Internet) ten unha.

Un enderezo IP parécese ao seu número de teléfono. O seu número de teléfono é un conxunto único de números que identifican ao seu teléfono de forma que outra persoa poida chamalo. Igualmente, un enderezo IP é un conxunto único de números que identifican ao seu computador de forma que pode enviar e recibir datos cara e desde outros computadores, respectivamente.

Actualmente, a maioría dos enderezos IP constan de catro conxuntos de números separados por un punto. `192.168.1.42` é un exemplo dun enderezo IP.

Un enderezo IP pode ser dinámico ou estático. Os enderezos IP dinámicos son asignados temporalmente cada vez que o seu computador se conecte a unha rede. Os enderezos IP estáticos son fixos, e non cambian. Os enderezos IP dinámicos son máis comúns que os estáticos — os enderezos estáticos son usados normalmente cando hai algunha necesidade especial, como para administrar un servidor.