Phil Bull
philbull@gmail.com
Jim Campbell
jwcampbell@gmail.com
Asegúrese de que teña o sobre na posición correcta, e de que seleccionou o tamaño de papel correcto.
Fran Diéguez
frandieguez@gnome.org 2011-2024

# Imprimir sobres

A maioría das impresoras permítenlle imprimir directamente nun sobre. Isto é especialmente útil se ten que enviar moitas cartas, por exemplo.

# Imprimir en sobres

Hai dúas cousas que precisa comprobar ao tentar imprimir nun sobre.

A primeira que a súa impresora coñece o tamaño do sobre. Prema Ctrl P para abrir o diálogo de Imprimir, vaia á lapela Configuración da páxina e seleccione o Tipo de papel como «Sobre» se pode. Se non pode facer isto, comprobe se pode cambiar o Tamaño do papel a un tamaño de sobre (por exemplo, C5). O paquete de sobres diralle o tamaño que teñen. Aínda así os sobres teñen tamaños estándar.

En segundo lugar, é preciso asegurarse de que os sobre se cargan do lado axeitado na bandexa da impresora. Consulte o manual da impresora para o resto, ou trate de imprimir un sobre e comprobar de que lado está impreso para ver que maneira é a correcta.

Algunhas impresoras non están deseñadas para imprimir sobres, especialmente algunhas impresoras láser. Consulte o manual da súa impresora para ver se acepta sobres, do contrario, podería danar a impresora ao introducir un sobre.