Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com
O código único asignado ao hardware de rede.
Fran Diéguez
frandieguez@gnome.org 2011-2024

# Que é un enderezo MAC?

Un Enderezo MAC é un identificador único que lle asignan os fabricantes a un hardware de rede (como unha tarxeta sen fíos ou unha tarxeta ethernet). MAC significa Media Access Control, e cada identificador está pensado para que sexa único para un dispositivo en particular.

Un enderezo MAC consiste en seis conxuntos de dous caracteres, cada un deles separados por dous puntos. `00:1B:44:11:3A:B7` é un exemplo dun enderezo MAC.

Pode identificar de maneira sinxela o enderezo MAC do seu propio hardware de rede:

Abra a vista de Actividades e comece a escribir Rede para redes con fíos ou Wifi para redes sen fíos.

Prema en Rede ou Wifi para abrir o panel.

Prema o botón preferencias localizado ao carón da conexión activa.

O seu enderezo MAC para o dispositivo mostrarase como o Enderezo hardware no panel de Detalles.

Na práctica, podería necesitar modificar ou «suplantar» o enderezo MAC. Por exemplo, algúns fornecedores de servizos de internet requiren o uso dun enderezo MAC específico para acceder ao seu servizo. Se a súa tarxeta de rede non funciona e debe substituíla por unha nova, o servizo non funcionará de novo. Nese caso, debe suplantar o enderezo MAC.