Proxecto de documentación de GNOME
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Iniciar aplicacións desde a vista de Actividades.
Fran Diéguez
frandieguez@gnome.org 2011-2024

# Iniciar aplicacións

Mova o punteiro do seu rato á esquina de Actividades na parte superior esquerda da pantalla para mostrar a Vista de actividades. Aquí é onde pode atopar todos as súas aplicacións. Tamén pode abrir a vista premendo a tecla Super.

Pode iniciar aplicacións desde o menú de Aplicacións na parte esquerda da pantalla ou pode usar a vista de actividades premendo a tecla Super.

Hai distintas maneiras de abrir unha aplicación se xa está na vista de actividades:

Comece a escribir o nome da aplicación — a busca comezará ao instante. Se isto non acontece, prema na barra de busca na parte superior da pantalla e comece a escribir. Se non sae o nome exacto da aplicación, probe a escribir un termo relacionado. Prema na icona da aplicación para inicialo.

Algunhas aplicacións teñen iconas no taboleiro, a franxa vertical das iconas na parte inferior da vista de Actividades. Prema nun deles para iniciar a aplicación correspondente.

Se ten aplicacións que usa moi frecuentemente, pode engadilas ao taboleiro.

Prema no botón da grade (que ten 9 puntos) no taboleiro. Verá a primeira páxina de todas as aplicacións instaladas. Para ver máis aplicacaións, prema os botóns na parte inferior, enriba do taboleiro, para ver outras aplicacións Logo prema na aplicación para iniciala.

Pode iniciar unha aplicación nunha área de traballo independente arrastrando a súa icona desde o taboleiro, e soltándoa nunha das áreas de traballo. O aplicación abrirase no área de traballo que seleccione.

Pode iniciar unha aplicación nunha nova área de traballo arrastrando a súa icona a un espazo de traballo baleiro ou no pequeno oco entre dous espazos de traballo.

# Executar unha orde rapidamente

Outra forma de iniciar unha aplicación é premer Alt F2, escribir o seu nome de orde, e logo prema Intro.

Por exemplo, para iniciar Rhythmbox, prema Alt F2 e escriba «rhythmbox» (sen as comiñas). O nome da aplicación é a orde para iniciar o programa.

Use as teclas de frecha para acceder de forma rápida ás ordes executadas anteriormente.