Proxecto de documentación de GNOME
gnome-doc-list@gnome.org
Reducir ou expandir un sistema de ficheiros e a súa partición.
Fran Diéguez
frandieguez@gnome.org 2011-2024

# Axustar o tamaño dun sistema de ficheiros

Un sistema de ficheiros pode agrandarse para usar o espazo libre despois da súa partición. Normalmente isto é posíbel incluso cando o sistema de ficheiros está montado.

Para usar outra partición despois do sistema de ficheiros, pode reducila segundo o espazo libre nela.

Non todos os sistemas de ficheiros aceptan o redimensionamento.

O tamaño da partición pode cambiarse xunto ao tamaño do sistema de ficheiros. Tamén é posíbel redimensionar unha partición sen un sistema de ficheiros da mesma maneira.

# Redimensionar un sistema de ficheiros/partición

Abra Discos desde a vista de Actividades.

Seleccione o disco que contén o sistema de ficheiros desde a lista de dispositivos de almacenamento á esquerda. Se non hai máis de un volume no disco, seleccione o volume que contén o sistema de ficheiros.

Na sección de volumes debaixo da sección Volumes prema o botón de menú. Logo prema Redimensionar sistema de ficheiros … ou Redimensionar… se non ten un sistema de ficheiros.

Abrirase un diálogo onde se pode escoller o novo tamaño. O sistema de ficheiros montarase para calcular o tamaño mínimo pola cantidade de contido actual. Se non se admite a redución, o tamaño mínimo é o tamaño actual. Deixe espazo suficiente dentro do sistema de ficheiros cando se encolle para garantir que poida funcionar de forma rápida e fiable.

O redimensionado levará máis tempo dependendo da cantidade de datos que ten que mover a parte de encollido.

O redimensionado do sistema de ficheiros automaticamente involucra o reparado do mesmo. Polo tanto recomendámoslle facer un respaldo dos datos importantes antes de comezar. Esta acción non debe parala ou podería resultar nun sistema de ficheiros danado.

Comfirme para comezar a acción premendo Redimensionar.

A acción desmontará o sistema de ficheiros, non se admite o redimensionado dun sistema de ficheiros montado. Teña paciencia mentres o sistema de ficheiros se redimensiona.

Despois de completar o redimensionamento necesario e as accións de reparación, o sistema de ficheiros está listo para usarse de novo.